CELEX: 62012TN0529
Language: el
Date: 2012-12-05 00:00:00
Title: Υπόθεση T-529/12 P: Αναίρεση που άσκησε στις 5 Δεκεμβρίου 2012 ο Moises Bermejo Garde κατά της αποφάσεως που εξέδωσε το Δικαστήριο Δημόσιας Διοίκησης στις 25 Σεπτεμβρίου 2012 στην υπόθεση F-51/10, Bermejo Garde κατά ΕΟΚΕ

23.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/15
            
         Αναίρεση που άσκησε στις 5 Δεκεμβρίου 2012 ο Moises Bermejo Garde κατά της αποφάσεως που εξέδωσε το Δικαστήριο Δημόσιας Διοίκησης στις 25 Σεπτεμβρίου 2012 στην υπόθεση F-51/10, Bermejo Garde κατά ΕΟΚΕ
   (Υπόθεση T-529/12 P)
   2013/C 55/27
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Moises Bermejo Garde (Βρυξέλλες, Βέλγιο) (εκπρόσωπος: L. Levi, δικηγόρος)
   
      Αντίδικος κατ’ αναίρεση: Ευρωπαϊκή Οικονομική και Κοινωνική Επιτροπή (ΕΟΚΕ)
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει την απόφαση του Δικαστηρίου Δημοσίας Διοίκησης της Ευρωπαϊκής Ένωσης, της 25ης Σεπτεμβρίου 2012, στην υπόθεση F-51/10 στο μέτρο που (i) απορρίπτει ως απαράδεκτο το αίτημα περί ακυρώσεως κάθε αποφάσεως εκδοθείσας βάσει της υπ’ αριθ. 43/09 προκηρύξεως κενής θέσεως της ΕΟΚΕ, (ii) δεν αποφαίνεται επί του αιτήματος περί καταδίκης της αντιδίκου σε καταβολή αποζημιώσεως ποσού 1 000 ευρώ και (iii) δεν αποφαίνεται επί των ουσιαστικών λόγων που προβλήθηκαν προς στήριξη του πρώτου αιτήματος περί ακυρώσεως της υπ’ αριθ. 43/09 προκηρύξεως κενής θέσεως της ΕΟΚΕ·
            
         
               —
            
            
               κατά συνέπεια,
               
                           —
                        
                        
                           να κάνει δεκτά το δεύτερο και το τρίτο αίτημα που προβλήθηκαν πρωτοδίκως από τον αναιρεσείοντα και, ως εκ τούτου,
                           
                                       —
                                    
                                    
                                       να ακυρώσει όλες τις αποφάσεις που εκδόθηκαν βάσει της υπ’ αριθμ. αριθ. 43/09 προκηρύξεως κενής θέσεως της ΕΟΚΕ·
                                    
                                 
                                       —
                                    
                                    
                                       να υποχρεώσει την αντίδικο να καταβάλει ως αποζημίωση το ποσό των 1 000 ευρώ·
                                    
                                 
                     
                           —
                        
                        
                           να κάνει δεκτό το πρώτο πρωτοδικώς προβληθέν αίτημα του αναιρεσείοντος βάσει επίσης των ουσιαστικών λόγων που προέβαλε και, ως εκ τούτου, να ακυρώσει την υπ’ αριθ. αριθ. 43/09 προκήρυξη κενής θέσεως της ΕΟΚΕ βάσει επίσης των ουσιαστικών αυτών λόγων·
                        
                     
         
               —
            
            
               να καταδικάσει την ΕΟΚΕ στα δικαστικά έξοδα αμφότερων των βαθμών.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως ο αναιρεσείων προβάλλει τρεις λόγους.
   
               1)
            
            
               Ο πρώτος λόγος αναιρέσεως αντλείται από παράβαση της προϋποθέσεως τήρησης της προ της ασκήσεως της προσφυγής διαδικασίας και από παράβαση του άρθρου 90, παράγραφος 2, του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης, στο μέτρο που το ΔΔΔ απέρριψε ως απαράδεκτο το αίτημα του αναιρεσείοντος περί ακυρώσεως κάθε αποφάσεως εκδοθείσας βάσει της υπ’ αριθ. 43/09 προκηρύξεως κενής θέσεως της ΕΟΚΕ.
            
         
               2)
            
            
               Ο δεύτερος λόγος αναιρέσεως αντλείται από αρνησιδικία, από παραβίαση του θεμελιώδους δικαιώματος προσφυγής στη δικαιοσύνη και από αθέτηση της υποχρεώσεως αιτιολογήσεως, καθότι το ΔΔΔ δεν απεφάνθη επί του αιτήματος του αναιρεσείοντος για επιδίκαση αποζημιώσεως.
            
         
               3)
            
            
               Ο τρίτος λόγος αναιρέσεως αντλείται από αθέτηση της υποχρεώσεως αιτιολογήσεως και από παραβίαση της αρχής της ορθής απονομής της δικαιοσύνης, καθότι το ΔΔΔ δεν απεφάνθη επί του ουσιαστικού λόγου που προβλήθηκε πρωτοδίκως προς στήριξη του αιτήματος του αναιρεσείοντος περί ακυρώσεως της υπ’ αριθ. 43/09 προκηρύξεως κενής θέσεως της ΕΟΚΕ.